O‘zbekistonda koronavirus 2021-yilgi yangi antirekordni o‘rnatdi — bir kunda 546 kishida kasallik aniqlandi

O‘zbekistonda 25-iyun kuni koronavirus infeksiyasini yuqtirib olish bilan bog‘liq 546 ta yangi holat ro‘yxatga olindi — bu kunlik kasallanish bo‘yicha 2021-yilning eng yuqori ko‘rsatkichidir. Bundan avvalgi antirekord 24-iyun kuni qayd etilgan, o‘shanda 476 kishida COVID-19 tasdiqlangan. Shunday qilib, mamlakatda koronavirusga chalingani rasman tan olinganlar soni 108 730 nafarga yetdi.
Yangi kasallanish holatlarining
koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan.
Vazirlikning ma’lum qilishicha, so‘nggi sutkada 454 nafar bemor sog‘aydi. Jumladan, Qoraqalpog‘istonda 13 nafar, Buxoroda 30 nafar, Jizzaxda 15 nafar, Qashqadaryoda 9 nafar, Navoiyda 2 nafar, Samarqandda 45 nafar, Farg‘onada 16 nafar, Xorazmda 9 nafar, Toshkent viloyatida 41 nafar hamda Toshkent shahrida 274 nafar bemor tuzalib, kasallikdan sog‘ayganlar jami 104 461 nafarga yetdi va sog‘ayish ko‘rsatkichi 96 foizni tashkil etmoqda.
Shuningdek, 2 nafar koronavirusga chalingan bemor vafot etib, kasallikdan vafot etganlar soni 727 nafarni tashkil qilmoqda. Ayni paytda tibbiyot muassasalarida 3542 nafar bemor davolanyapti.
Eslatib o‘tamiz, O‘zbekistonda 28-iyundan karantin cheklovlari kuchaytiriladi. Toshkent shahriga 28-iyundan transport vositalari kirishiga hamda ko‘ngilochar va ovqatlanish obyektlari faoliyatiga cheklovlar o‘rnatiladi. Bundan tashqari, Toshkentda 18 yoshdan oshganlar 28-iyundan koronavirusga qarshi ommaviy emlanadi.
 Toshkent shahri “qizil”, Samarqand va Toshkent viloyati esa “sariq” hudud etib belgilandi